CELEX: 32017R0439
Language: lv
Date: 2017-03-13 00:00:00
Title: Komisijas Īstenošanas regula (ES) 2017/439 (2017. gada 13. marts) par atļauju no Escherichia coli iegūtu L-lizīna sulfātu lietot par barības piedevu visu sugu dzīvniekiem (Dokuments attiecas uz EEZ. )

14.3.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 67/70
               
            KOMISIJAS ĪSTENOŠANAS REGULA (ES) 2017/439
      (2017. gada 13. marts)
      par atļauju no Escherichia coli iegūtu L-lizīna sulfātu lietot par barības piedevu visu sugu dzīvniekiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:
      
                  (1)
               
               
                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.
               
            
                  (2)
               
               
                  Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju lietot L-lizīna sulfātu par barības piedevu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
               
            
                  (3)
               
               
                  Pieteikums attiecas uz atļauju lietot L-lizīna sulfātu, kas iegūts fermentācijā no Escherichia coli CGMCC 3705, kā barības piedevu visām dzīvnieku sugām, un to paredzēts klasificēt kā barības piedevu kategorijā “uzturfizioloģiskās piedevas”.
               
            
                  (4)
               
               
                  Eiropas Pārtikas nekaitīguma iestāde (“Iestāde”) 2015. gada 16. jūnija (2) un 2017. gada 26. janvāra (3) atzinumos secināja, ka ierosinātajos lietošanas apstākļos L-lizīna sulfātam, kas iegūts fermentācijā no Escherichia coli CGMCC 3705, nav nelabvēlīgas ietekmes uz dzīvnieku veselību, cilvēku veselību vai vidi un tas ir lietderīgs aminoskābes lizīna avots visu sugu dzīvniekiem. Tā arī secināja, ka, lai papildu L-lizīns būtu pilnībā iedarbīgs atgremotājiem, tas būtu jāpasargā no sadalīšanās spureklī. Iestāde uzskata, ka nav nepieciešamas īpašas prasības attiecībā uz uzraudzību pēc laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
               
            
                  (5)
               
               
                  Minētās vielas novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc būtu jāļauj šo vielu lietot tā, kā norādīts šīs regulas pielikumā.
               
            
                  (6)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Pielikumā norādīto vielu, kas iekļauta barības piedevu kategorijā “uzturfizioloģiskās piedevas” un funkcionālajā grupā “aminoskābes, to sāļi un analogi”, ir atļauts lietot par dzīvnieku barības piedevu atbilstīgi minētajā pielikumā izklāstītajiem nosacījumiem.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 13. martā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 268, 18.10.2003., 29. lpp.
      
      
         (2)  EFSA Journal 2015; 13(7):4155.
      
         (3)  EFSA Journal 2017; 15(2):4714.
      
         PIELIKUMS
         
                     Piedevas identifikācijas numurs
                  
                  
                     Atļaujas turētāja nosaukums
                  
                  
                     Piedeva
                  
                  
                     Sastāvs, ķīmiskā formula, apraksts, analīzes metode
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     mg piedevas uz kg kompleksās barības ar mitruma saturu 12 %
                  
               
                     
                        Kategorija: uzturfizioloģiskās piedevas. Funkcionālā grupa: aminoskābes, to sāļi un analogi
                     
                  
               
                     3c323
                  
                  
                      
                  
                  
                     L-lizīna sulfāts
                  
                  
                     
                        Piedevas sastāvs
                     
                     Granulas ar minimālo L-lizīna saturu 55 % un maksimālo
                     
                                 —
                              
                              
                                 mitruma saturu 4 % un
                              
                           
                                 —
                              
                              
                                 sulfāta saturu 22 %.
                              
                           
                        Aktīvās vielas raksturojums
                     
                     L-lizīna sulfāts, kas rodas fermentācijā ar Escherichia coli CGMCC 3705
                     Ķīmiskā formula: C12H28N4O4 · H2SO4/[NH2-(CH2)4-CH(NH2)-COOH]2SO4
                     
                     
                        CAS Nr.: 60343-69-3
                     
                        Analīzes metodes
                         (1)
                     
                     L-lizīna kvantitatīvai noteikšanai barības piedevā:
                     
                                 —
                              
                              
                                 jonu apmaiņas hromatogrāfija apvienojumā ar pēckolonnas derivatizāciju un fotometrisko detektēšanu (IEC-UV) – EN ISO 17180.
                              
                           Sulfāta satura noteikšanai barības piedevā:
                     
                                 —
                              
                              
                                 Eiropas farmakopejas monogrāfija 20301.
                              
                           L-lizīna kvantitatīvai noteikšanai kombinētajā barībā un barības sastāvdaļās:
                     
                                 —
                              
                              
                                 jonu apmaiņas hromatogrāfija apvienojumā ar pēckolonnas derivatizāciju un fotometrisko detektēšanu (IEC-UV) – Komisijas Regula (EK) Nr. 152/2009 (2).
                              
                           
                  
                     Visas sugas
                  
                  
                     —
                  
                  
                     —
                  
                  
                     10 000 
                  
                  
                     
                                 1.
                              
                              
                                 L-lizīna saturu norāda piedevas marķējumā.
                              
                           
                                 2.
                              
                              
                                 L-lizīna sulfātu drīkst laist tirgū un lietot par barības piedevu preparāta veidā.
                              
                           
                                 3.
                              
                              
                                 Barības apritē iesaistītie uzņēmēji piedevas un premiksu lietotājiem nosaka tādas darbības procedūras un organizatoriskos pasākumus, kuru nolūks ir novērst iespējamos riskus, ko rada ieelpošana. Ja ar šādām procedūrām un pasākumiem minētos riskus novērst vai līdz minimālam līmenim samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.
                              
                           
                  
                     2027. gada 2. aprīlis
                  
               
            (1)  Sīkāka informācija par analīzes metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.
         
            (2)  Komisijas 2009. gada 27. janvāra Regula (EK) Nr. 152/2009, ar ko nosaka paraugu ņemšanas un analīzes metodes barības oficiālajai kontrolei (OV L 54, 26.2.2009., 1. lpp.).